ബി ദ വാരിയര് കാമ്ബയിന് തുടക്കം കൊച്ചി: കൊവിഡ് പ്രതിരോധ പ്രവര്ത്തനങ്ങളുടെ ഭാഗമായി സംസ്ഥാന ആരോഗ്യവകുപ്പ് സംഘടിപ്പിക്കുന്ന ബി ദ വാരിയര് കാമ്ബയിന് ജില്ലയില് തുടക്കമായി. ജില്ലാ മെഡിക്കല് ഓഫിസര് ഡോ. എന്.കെ. കുട്ടപ്പന് ലോഗോ നല്കിക്കൊണ്ട് ജില്ലാ പഞ്ചായത്ത് പ്രസിഡന്റ് ഉല്ലാസ് തോമസ് ഉദ്ഘാടനം ചെയ്തു. ദേശീയ ആരോഗ്യദൗത്യം ജില്ലാ പ്രോഗ്രാം മാനേജര് ഡോ.മാത്യൂസ് നമ്ബേലി സന്നിഹിതനായി. യഥാസമയം വാക്സിന് സ്വീകരിച്ചും എസ്.എം.എസ് കൃത്യമായി പാലിച്ചും ആധികാരികമായ സന്ദേശങ്ങള് മാത്രം കൈമാറിയും കൊവിഡിനെതിരെയുള്ള പോരാട്ടത്തില് ഒരു യോദ്ധാവാകൂ എന്നതാണ് കാമ്ബയിനിന്റെ മുദ്രാവാക്യം. കൊവിഡ് പ്രതിരോധ പ്രവര്ത്തനങ്ങളില് പൊതുജനപങ്കാളിത്തം ഉറപ്പു വരുത്തുക എന്നതാണ് പരിപാടിയുടെ ലക്ഷ്യം.